2020 m. A lyga

2020 m. A lyga – 20-osios pirmenybės vadinamos A lyga (nuo 2001 m.). 

Pirmenybės prasidėjo kovo 4 d., ir baigėsi 2020 m. lapkričio 14 d.

Pasikeitimai prieš sezono pradžią 
A lygai komandos gali registruoti ne daugiau nei 30 žaidėjų, iš kurių 5 privalo būti Lietuvos Respublikos piliečiai, gimę ne anksčiau nei 1999-01-01, ir ne daugiau nei 4 ne Europos Sąjungos šalių piliečiai. Sąraše gali būti ne daugiau 20% žaidėjų, laikinai perkeltų iš kitų klubų, tačiau iš vieno klubo laikinai perkelti (paskolinti) gali būti ne daugiau kaip 2 žaidėjai.

Kai tapo žinoma, kad A lygoje dalyvaus 6 komandos, buvo planuojamas šešių ratų formatas, tačiau dėl pandemijos buvo sužaisti tik keturi ratai. T.y. kiekviena ekipa sužaidė po 20 rungtynių. Nei viena komanda neiškris į LFF I lygos pirmenybes, o iš LFF I lygos į LFF A lygą pereis pirmas keturias vietas užėmusios komandos, neskaitant B komandų. Vėliau (gegužės mėn.) buvo papildyta kad jei pirmųjų keturių I lygos komandų tarpe kuri nors komanda atsisako arba negali dalyvauti kito sezono LFF A lygos čempionate, tuomet šią teisę įgyja ne žemesnę nei aštuntą vietą užėmusios komandos.

Pašalinti klubai 
2019 m. gruodžio 5 d. įvyko neeilinė LFF spaudos konferencija, kurioje pranešta, kad du klubai šalinami iš A lygos. FK Atlantas Klaipėda ir FK Palanga dėl manipuliavimo varžybų rezultatais pašalinami iš A lygos. Klubams skirtos finansinės baudos bei išsiuntimas į II lygą. (LFF Drausmės komiteto sprendimas gali būti skundžiamas ne vėliau kaip per septynias dienas nuo įteikimo dienos.)

Gruodžio pabaigoje buvo žinoma, kad abu klubai pateikė apeliacijas, o gavę neigiamą atsakymą, savo garbę ruošėsi ginti teismuose.

COVID-19 pandemija 

2020 m. kovo 12 d. LFF pranešė, kad dėl kilusios COVID-19 viruso pandemijos nukeliamos antrojo turo rungtynės. Nuo kovo 12-osios, visi vieši renginiai tiek uždarose, tiek atvirose erdvėse sustabdyti dvejoms savaitėms. Visi LFF vykdomi ir kuruojami renginiai bei varžybos yra stabdomi iki 2020 m. kovo 27 d. Kovo 27 d. karantinas pratęstas iki balandžio 13 d., o po to dar dvejoms savaitėms. Nuo balandžio 27 d. buvo leista vykdyti sporto užsiėmimus atviroje erdvėje su sąlyga, kad kiekvienam žmogui bus užtikrintas 10 m² plotas. Taip pat tarp sportuojančiųjų turėjo būti išlaikytas ne mažesnis kaip 10 metrų atstumas. Žaidėjai po treniruotės iš karto vyko namo ir prausėsi ten, o pratybų rezultatai buvo aptariami nuotoliniu būdu.

Gegužės mėn. pradžioje, mažėjant viruso grėsmei, vyriausybė ėmė mažinti apribojimus. Gegužės 7 d. LFF pateikė prašymą leisti atnaujinti futbolo varžybas. Gegužės 13 d. vyriausybė leido atnaujinti aukšto meistriškumo sporto čempionatus nuo gegužės 30 d. Iš pradžių rungtynes vyks be žiūrovų; vėliau, iki birželio 15 dienos, bus prašoma Vyriausybės leidimo organizuoti rungtynes su 10% žmonių nuo stadiono talpos, o po birželio 15 d. – su 20% žmonių nuo stadiono talpos, užtikrinant 10 kvadratinių metrų plotą vienam žmogui bei 2 metrų atstumą tarp jų.

Dėl COVID-19 pandemijos buvo padaryti pokyčiai varžybų nuostatuose. Vadovaujantis iš IFAB (International Football Association Board) gautu pranešimu, laikinai buvo pakeista 3-ų keitimų per rungtynes taisyklė. Žaidėjai ilgą laiką buvo izoliuoti nuo futbolo ir treniruočių, todėl norėdami apsaugoti futbolininkus nuo traumų, todėl 2020 sezone bus leidžiama daryti 5 keitimus. Prasidėjus pandemijai, nemažai legionierių grįžo į savo gimtuosius kraštus. Kai Lietuvoje jau buvo galima sušvelninti karantino sąlygas, kitose šalyse pandemija dar siautėjo toliau. Todėl ne visi legionieriai galėjo grįžti į Lietuvos klubus, o kiti negalėjo atvykti dėl tarptautinių kelionių apribojimų. Todėl klubų komplektacijos koregavimui buvo suteikta papildoma savaitė – nuo gegužės 23 iki 30 d. klubai galėjo papildyti savo žaidėjų gretas. Vasaros perėjimų langas buvo perkeltas nuo birželio 27 d. – liepos 27 d., į liepos 13 d. – rugpjūčio 12 d. Čempionatas buvo sutrumpintas nuo 6 turų iki 4.

Birželio mėn. pradžioje, vėl ėmus vykti futbolo varžyboms, vyriausybė išleido sporto renginių rekomendacijas ir taisykles. Švietimo, mokslo ir sporto ministerija rekomendavo toje pačioje erdvėje ir tuo pačiu metu organizuoti ne daugiau nei vieną renginį, iš anksto parengti ir įdiegti nuorodas, įspėjamuosius ženklus, užtvaras ir pan. Iki birželio 16 d. atvirose erdvėse vyksiančiuose renginiuose gali dalyvauti ne daugiau kaip 300 žiūrovų ir dalyvių, o uždarose erdvėse vyksiančiuose renginiuose – iki 100 žiūrovų ir dalyvių. Po birželio 16 d. atvirose erdvėse žiūrovų ir dalyvių skaičius bus didinamas iki 500, o uždarose – iki 150. Renginio organizatoriai turi užtikrinti sąlygas žiūrovų ar dalyvių rankų higienai: praustuvėse turėtų būti tiekiamas vanduo, prie praustuvių – skystas muilas, vienkartiniai rankšluosčiai, matomoje vietoje prie įėjimo, tualetuose pakabintos rankų dezinfekcijai skirtos priemonės.

Spalio mėn. COVID-19 užkrėtimų skaičius vėl ėmė kilti, mėnesio viduryje Dominyko Barausko COVID-19 mėginys buvo teigiamas. Po kelių dienų atliktas pakartotinas mėginys buvo neigiamas, tačiau žaidėjui nebuvo leista vykti į rinktinės varžybas į kurias jis buvo pakviestas, o taip pat visa Riterių komanda privalėjo saviizoliuotis. Dėl to FK Riterių varžybos su FK Panevėžiu buvo nukeltos iš spalio 20 d. į 28 d. Čempiono titulą lemiančios paskutinio turo rungtynės tarp FK Sūduvos ir FK Žalgirio buvo nukeltos iš spalio 31 d. į lapkričio 8 d. po to kai koronavirusu apsikrėtė du FK Sūduvos žaidėjai bei klubo prezidentas Vidmantas Murauskas.  Po kelių dienų vienam žaidėjui buvo patvirtintas teigiamas mėginys, o dar po poros dienų 19 klubo narių mėginiai buvo teigiami. Komandos treniruotės buvo nutrauktos, visi žaidėjai saviizoliavosi. LFF sutiko perkelti rungtynes į lapkričio 8 d., o vėliau į lapkričio 12 d., su galimybe perkelti į lapkričio 22 d. Buvo neatmetamas ir blogiausias scenarijus – šios dvikovos perkėlimas į 2021 metus.

Arėjant paskutiniam A lygos etapui, kuris buvo numatytas , FK Sūduva pranešė kad du žaidėjai turi koronaviruso simptomus ir karantinuojasi. Po kelių dienų vienam žaidėjui buvo patvirtintas teigiamas mėginys, o dar po poros dienų 19 klubo narių mėginiai buvo teigiami. Komandos treniruotės buvo nutrauktos, visi žaidėjai saviizoliavosi. LFF sutiko perkelti rungtynes į lapkričio 8 d., o vėliau į lapkričio 12 d., su galimybe perkelti į lapkričio 22 d., pasibaigus Tautų lygos varžybų periodui. Buvo neatmetamas ir blogiausias scenarijus – šios dvikovos perkėlimas į 2021 metus. Galiausiai buvo priimtas sprendimas žaisti rungtynes lapkričio 14 d. Sprendimas susilaukė daug kritikos nes tiek Sūduvos tiek Žalgirio žaidėjams atstovaujantiems rinktinėje nebuvo leista išvykti su rinktine, kuri žaidė su Farerų salomis lapkričio 11 d., su Baltarusija 15 d. ir Kazachstanu 18 d. Žalgiris norėjo sužaisti rungtynes kuo greičiau, argumentuodami kad augant užkrėtimų skaičiui rungtynės gali išties šiais metais neįvykti. Sūduva norėjo nukelti rungtynes kuo vėliau, nes žaidėjai neturėjo pakankamai laiko atsigauti po persirgimo. V.Širmelis teigė kad net pasaulinės praktikos nėra, ką daryti su tais žaidėjais, kurie ateina į treniruotę persirgę šita liga, vienas žaidėjas reagavo vienaip, kitas – kitaip. Sūduvos treneris apibūdino rungtynes tarsi buvo sustatyti prie sienos sušaudyti. Žalgiris laimėjo rungtynes 3:0 ir po 3 metų pertraukos iškovojo čempiono titulą.

Licencijavimosi procesas

Pareiškėjai 
Paraiškas padavė licencijavimuisi: Marijampolės „Sūduva“, Vilniaus „Žalgiris“, Vilniaus „Riteriai“, „Kauno Žalgiris“, „Panevėžys“, Klaipėdos „Atlantas“, „Palanga“, Kauno „Hegelmann Litauen“, Gargždų „Banga“ ir Telšių „Džiugas“.

2019 m. gruodžio 4 d. paskelbta apie „Atlanto“ ir „Palangos“ klubų pašalinimą iš A lygos.

2019 m. gruodžio 5 d. interviu su Vidmantu Murausku rašoma, kad licencijų siekia dar ir Vilniaus Vytis.

2019 m. gruodžio 19 d. LFF paskelbė patikslintą sąrašą, kuriame be minėtų klubų atsirado Vilniaus Vytis bei DFK Dainava.

2020 m. sausio 13 d. LFF pateikė naujienas apie licencijavimosi procesą. Palangos „Palanga“ ir „Hegelmann Litauen“ atsisakė planų siekti A lygos licencijų ir toliau sieks Pirmos lygos licencijų.

Licencijavimosi eiga 
 Licencijavimo komiteto posėdis įvyko 2020 m. vasario 4 d., tuomet ir sprendėsi, kam bus suteiktos A lygos licencijos.
 Licencijos buvo suteiktos šiems klubams: Marijampolės „Sūduvai“, Vilniaus „Žalgiriui“, Vilniaus „Riteriams“, „Kauno Žalgiriui“,  „Panevėžiui“.
 Licencijų negavę klubai turėjo galimybę iki 2020 m. vasario 10 d. pateikti apeliacijas ir jas pagrindžiančią medžiagą.
 Apeliacijas pateikė trys klubai: „Banga“, „Džiugas“ ir DFK „Dainava“.
 Vilniaus Vytis ir FK Atlantas Klaipėda apeliacijų ir jas pagrindžiančių dokumentų nepateikė.
 LFF Apeliacinio licencijavimo komiteto posėdis įvyko vasario 13 d.
 VšĮ „Gargždų futbolas“ („Bangos“) apeliacija patenkinta ir klubui išduota 2020 m. sezono A lygos licencija;
 VšĮ Dzūkijos futbolo klubo „Dainava“ apeliacija svarstyta, tačiau licencija neišduota dėl nepilnai įgyvendintų privalomų teisinių, personalo, sporto ir finansinių kriterijų;
 VšĮ „Telšių futbolo ateitis“ („Džiugo“) apeliaciją atsisakyta nagrinėti dėl apeliacinio proceso reikalavimų pažeidimų.
 Klaipėdos „Atlantas“ nuo 2020 m. sausio mėn. pradžios neteikė jokios kriterijų atitikimą įrodančios medžiagos.

Spalvų reikšmės:
  Suteikta A lygos licencija
  A lygos licencija (po apecialcijos);

Galutinis dalyvių skaičius 
 2020 m. vasario 19 d. Telšių „Džiugo“ vadovybė išplatino pranešimą, kad 2020 m. A lygoje nedalyvaus.
 Galutinį 2020 m. A lygos dalyvių skaičių nustatė LFF Vykdomasis komitetas, įvertinęs klubų licencijavimo ir sportinius klubų rezultatus.
 Nuspręsta, kad 2020 m. bus šešios komandos A lygoje. Dėl dalyvių skaičiaus LFF konsultavosi su UEFA atstovais bei gavo patikinimą, kad esant tokiam komandų skaičiui nei LFF, nei UEFA varžybose dalyvausiančių klubų teisės nenukentės.

Treneriai

Pasikeitimai 
 Vilniaus „Žalgiris“ 2019 m. lapkričio mėn. (iškart po sezono pabaigos) atsisveikino su laikinai pareigas ėjusiu João Luís Martins.
 Pasibaigus 2019 m. sezonui, Kauno Žalgirio trenerio Mindaugo Čepo kontraktas nebuvo pratęstas, ir 2019 m. gruodžio 3 d. jį pakeitė Rokas Garastas.
 2020 m. sausio 7 d. FK Riteriai pranešė, kad vyr. treneriu tapo Mindaugas Čepas.
 Pasibaigus kontraktui 2019 m. gruodžio 16 d. Marijampolės „Sūduvos“ treneris Vladimiras Čeburinas neatnaujino kontrakto.
 2020 m. sausio 8 d. austras Heimo Pfeifenberger tapo naujuoju Marijampolės „Sūduvos“ vyr. treneriu.
 2020 m. sausio mėn. „Žalgiris“ pasirašė sutartį su treneriu iš Ispanijos Juan Ferrando, tačiau jo sveikatos būklė komplikavosi ir „Žalgirio“ vadovybei teko toliau tęsti vyr. trenerio paieškas. Victor Basadre, turėjęs tapti trenerio asistentu, atvyko į Lietuvą ir dalyvavo pirmose treniruotėse su ekipa.
 2020 m. sausio 19 d. Aliaksejus Baga (Aleksejus Baha) atvyko į Lietuvą treniruoti Vilniaus „Žalgirį“. Valerijus Tarasenka, jau anksčiau kartu dirbęs su Aliaksejumi Baha FC BATE klube, tapo vyr. trenerio asistentu. Sutartis pasirašyta metams su galimybe ją pratęsti.)
 2020 m. balandžio 14 d., tebevykstant COVID-19 pandemijai, FK Sūduva Marijampolė nutraukė sutartį su Heimo Pfeifenberger.
 Po keturių pralaimėjimų iš eilės birželio 15 d., FK Panevėžys nutraukė sutartį su Alexandru Curteian. Komandai laikinai vadovavo Dainius Gleveckas.
 Iškart po rungtynių birželio 28 d., kuriose FK Riteriai pralaimėjo FK Žalgiriui 0:7 iš trenerio pareigų atsistatydino Mindaugas Čepas. Laikinuoju treneriu tapo dublerių komandos vyr. treneris Vaidas Sabaliauskas.
  João Luís Martins tapo naujuoju FK Panevėžys treneriu.
  Janusz Niedźwiedź tapo naujuoju FK Riteriai treneriu. Janušas per savo karjerą iki šiol nėbuvo nei žaidęs nei treniravęs už Lenkijos ribų. Rugpjūčio 1 d. Janušas išvyko "dėl asmeninių ir administracinių aplinkybių". Vaidas Sabaliauskas vėl užėmė laikinojo trenerio pareigas.
 Riteriai netruko pasirinkti kitą trenerį,  juo tapo Tommi Pikkarainen.
 Sezono pabaigoje baigėsi Sauliaus Širmelio kontraktas su FK Sūduva. Dėl nukeltų paskutinio turo varžybų Saulius Širmelis pasiliko dviems savaitėms ilgiau.
 Baigiantis sezonui, ėmė sklandyti gandai, kad Aliaksejus Baga pereis treniruoti Kazachstano FK Aktôbe klubą. Aliaksejus tuo metu gandus neigė, tačiau pasibaigus sezonui gandus patvirtino, ir  nutraukė sutartį su FK Žalgiriu.

Geriausias mėnesio treneris 
Kas mėnesį renkamas geriausias treneris. Per COVID-19 pandemijos karantino laikotarpį kovo-birželio mėn. rinkimas vyko tik vieną kartą.

Dalyviai, stadionai ir informacija apie juos

Sezono eiga 
Per rungtynes su FK Banga  Sūduvos žaidėjams buvo parodytos 4 raudonos kortelės, tai buvo iki šiol nepasiektas rekordas. Jei būtu buvusi parodyta dar viena raudona kortelė, pagal FIFA taisykles, rungtynės būtu buvusios nutrauktos ir užskaitytas pralaimėjimas. LFF Drausmės komitetas klubui paskyrė 1000 eurų baudą.

Pirmuoju A lygos žaidėju užsikrėtuiu COVID-19 tapo FK Riteriai žaidėjas Dominykas Barauskas. Visa Riterių komanda privalėjo saviizoliuotis, FK Riterių varžybos su FK Panevėžiu buvo nukeltos iš spalio 20 d. į 28 d. Paskutinės, ir lemiamos, lygos rungtynės tarp Sūduvos ir Žalgirio buvo nukeltos iš spalio 30 d. į lapkričio 14 d. po to kai 20 Sūduvos komandos narių persirgo koronavirusu.

A lygos lentelė 
 Žalgiris iškovojo čempionų titulą. Lemiamose rungtynėse nugalėjo marijampoliečius rezultatu 3-0 ir iškovojo pergalę, kuri lėmė pirmą vietą pirmenybėse.

Žaidėjai

Žaidėjų registravimo periodas / perėjimų langai 

Žaidėjų perėjimų langas (transfer window) Lietuvoje vadinamas žaidėjų registravimo periodu. Pirmasis periodas vyko prieš sezono pradžią: sausio 2  d. – kovo 7d. Netrukus kilo COVID-19 pandemija, dėl kurios nemažai užsienio žaidėjų išvyko namo, o karantinui Lietuvoje pasibaigus negalėjo grįžti dėl tarptautinių kelionių apribojimų. Todėl klubų komplektacijos koregavimui buvo suteikta papildoma savaitė – nuo gegužės 23 iki 30 d. Vasaros perėjimų langas buvo perkeltas nuo birželio 27 d. – liepos 27 d., į liepos 13 d. – rugpjūčio 12 d.

Rezultatyviausi žaidėjai 

 duomenimis:

Pokeriai  (keturi įvarčiai per rungtynes)

Hat-trick'ai

Geriausias mėnesio žaidėjas 
Kas mėnesį renkamas geriausias A lygos žaidėjas bei geriausias jaunasis žaidėjas. Per COVID-19 pandemijos karantino laikotarpį kovo-birželio mėn. rinkimas vyko tik vieną kartą.

Pereinamosios rungtynės 
Šiame sezone nei viena komanda neiškrito iš A lygos, ir pereinamosios rungtynės nebuvo žaidžiamos. Sezono pradžioje LFF paskelbė kad keturios I lygos komandos iškovos teisę kilti į A lygą 2021 metais. Kuriai nors komandai atsisakius, tik pirmąsias 8 vietas I lygoje užėmusios komandos turės teisę bandyti licencijuotis į A lygą.

A lygos dalyviai nuo 2001 m

Buvę A lygos dalyviai nuo 2001 m. 

Spalvų reikšmės:
  klubai šiuo metu žaidžiantys žemesnėse lygose
  nebeegziztuojantys klubai

Taip pat skaitykite 
 Lietuvos futbolo varžybos 2020 m.
 Sąrašas:2020 m. A lygos rungtynės
 Sąrašas:2020 m. A lygos komandų sudėtys
 2020 m. LFF I lyga
 Lietuvos futbolo taurė 2020 m.
 Lietuvos futbolo sistema

Šaltiniai

Nuorodos 
 A lygos puslapis
 LFF puslapis
 RSSSF Čempionai ir sezonai
 Soccerway 2020 m. a lyga
 lietuvosfutbolas.lt

Lietuvos futbolo varžybos